open-index/open-wikipedia-markdown huggingface dataset:
Νόρα Σαλίνας

Η **Νόρα Σαλίνας** (*Nora Alicia Ortiz Salinas*, 7 Ιουνίου 1974 -) είναι Μεξικανή ηθοποιός και μοντέλο. Έγινε γνωστή από τις τηλενουβέλες *[[Εσμεράλντα|Esmeralda]]* και *[[Ροζαλίντα|Rosalinda]]*.

Γεννήθηκε στο Μοντερρέι το 1976. Είναι κόρη του Χοσέ Λουίς Ορτίς και της Νόρα Αλίσια Σαλίνας ντε Λεόν. Έχει πέντε αδέλφια, τον Ροδόλφο, τον Χοσέ Λουίς, την Νατάλια, την Γιζέλα και την Κάρλα. Πριν γίνει ηθοποιός υπήρξε μοντέλο, και το 1993 κέρδισε τον διαγωνισμό ομορφιάς "Μις Ταμαουλίπας", ενώ την ίδια χρονιά βγήκε Α΄ αναπληρωματική στο διαγωνισμό ομορφιάς "Μις Μεξικό". Το 1996 κέρδισε το βραβείο "El Rostro del Heraldo".

Το 2002 παντρεύτηκε τον Μιγκέλ Μπορμπόγια, μαζί απέκτησαν ένα γιο, τον Χοσέ Μιγκέλ (γ. το 2002) και το 2004 χώρισαν. Το 2009 παντρεύτηκε για δεύτερη φορά, τον Μαουρίσιο Μπέκερ, μαζί απέκτησαν μια κόρη, την Σκάρλετ (γ. το 2010). Η Σαλίνας και ο Μπέκερ χώρισαν λίγο καιρό πριν από την γέννηση της κόρης τους, ενώ το διαζύγιο βγήκε επισήμως το 2012. Το 2010 η Σαλίνας παντρεύτηκε με τον επίσης ηθοποιό Αγουστίν Αράνα.

## Φιλμογραφία
**Agujetas de color de rosa* - 1994, ως Γιέσικα
**Confidente de secundaria* - 1996, ως Μπιάνκα Μπερμούντες
**[[Εσμεράλντα|Esmeralda]]* - 1997, ως Γκρασιέλα Πενιαρρεάλ-Λινάρες
**[[Ροζαλίντα|Rosalinda]]* - 1999, ως Φαίδρα Πέρες Ρομέρο ντε Αλταμιράνο
**DKDA: Sueños de juventud* - 2000, ως Λετίσια ντελ Ροσάλ
**Carita de ángel* - 2000/01, ως Εστεφανία Λάριος ντε Γκαμπόα "Τια Πελούκας"
**María Belén* - 2001, ως Άνα ντελ Ριο Ντίας
**Navidad sin fin* - 2001, ως Αλεχάντρα (Μίνι-σειρά)
**Amy, la niña de la mochila azul* - 2004, ως Δρ. Εμίλια Άλβαρες ντε λα Βέγα
**Sueños y caramelos* - 2005, ως Λουπίτα
**Cicatrices* - 2005, ως Κλάρα (ταινία)
**[[Η Άσχημη που έγινε όμορφη|La Fea más Bella]]* - 2006, ως Καρολίνα "Κάρο" Άνχελες ντε Καρβαχάλ
**[[Αποσταγμένη αγάπη|Destilando amor]]* - 2007, ως Κάρεν
**Amor sin maquillaje* - 2007, ως Αδριάνα
**[[Καμένοι για εκδίκηση|Fuego en la sangre]]* - 2008, ως Σάρα "Σαρίτα" Ελισόντο Ατσεβέδο
**Tiempo final* - 2009, ως Κριστίνα Σαρμιέντο, Επεισόδιο: "Periodista"
**Atrévete a soñar* - 2009/10, ως Νόρα (3 επεισόδια)
**Como dice el dicho* - 2011, ως Ελένα, Επεισόδιο: "Quien mucho amenaza"
**Historias delirantes* - 2011, ως Σουσάνα, Επεισόδιο: "La adivina"
**[[Ένα καταφύγιο για την αγάπη|Un refugio para el amor]]* - 2012, ως Αουρόρα Ταλανκόν (3 επεισόδια)
**Nueva vida* - 2013, ως Κλάρα (2 επεισόδια)
**[[Μαρίνα (τηλενουβέλα, 2013)|La Tempestad]]* - 2013, ως Ρεμπέκα "Μπέκι" Ρεβέρτε
**[[Η πικραγαπημένη|La malquerida]]* - 2014, ως Χουλιάνα Σαλμερόν ντε Παλάσιος
**Amores con trampa* - 2015, ως Εστέφανι Γκοδίνες ντελ Ρεάλ
**El bienamado* - 2017, ως Ντουλσίνα Σαμπέριο

## Βραβεία & υποψηφιότητες
### [[Βραβεία TVyNovelas]]

### Βραβεία Diosa de Plata

## Παραπομπές


## Εξωτερικοί Σύνδεσμοι

* 

Κατηγορία:Μεξικανές μοντέλα
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Inducks

thumb|260px|right|Το λογότυπο του Inducks
Το **INDUCKS** ή **Inducks** (αγγλ.: ***I'''nternational '''N'''etwork of '''D'''isney '''U'''niverse '''C'''omic '''K'''nowers and '''S'''ources / '''I.N.D.U.C.K.S.***), είναι ιστοσελίδα με βάση δεδομένων όλων των έντυπων κόμικς της Disney. Αποτελεί διεθνές πρότζεκτ που περιλαμβάνει περισσότερες από 147.000 ιστορίες και 133.000 πλήρως αρχειοθετημένες εκδόσεις που προέρχονται από 70 χώρες. Σχετίζεται με το αρχείο OUTDUCKS, το οποίο περιλαμβάνει κυρίως σκαναρισμένα εξώφυλλα των διαφόρων εκδόσεων.

Η σελίδα είναι διαθέσιμη σε 14 γλώσσες, μεταξύ των οποίων και τα ελληνικά. Το ελληνικό τμήμα της περιλαμβάνει έναν πλήρη κατάλογο 165 τίτλων περιοδικών και περισσότερων από 6.400 τευχών.

## Παραπομπές


## Εξωτερικοί σύνδεσμοι
* Inducks 
* Outducks 

Κατηγορία:Διαδικτυακές βάσεις δεδομένων
Κατηγορία:The Walt Disney Company
Οθέλλος Αλφόνσος του Αγκιλάρ ντε Κάμπο

Ο **Οθέλλος-Αλφόνσος**, ισπαν. Tello-Alfonso (1337 - Οκτώβριος 1370) από τον Καστιλιανό Οίκο της Ιβρέας ήταn κύριος του Αγκιλάρ ντε Κάμπο (Aguilar de Campoo).

## Βιογραφία

Ο Οθέλλος (ισπαν. Τέγιο) Αλφόνσος ήταν ο τρίτος από τα (επιζήσαντα) νόθα παιδιά τού Αλφόνσου ΙΑ΄ της Καστίλης και της ερωμένης του Ελεονόρας ντε Γουθμάν, κόρης τού Πέδρο Νούνιεθ δε Γκουθμάν.

Γεννήθηκε στη Σεβίλλη. Με τα αδέλφια του συμμετείχε στους αγώνες εναντίον της δεσποτικής εξουσίας του ετεροθαλούς αδελφού τους Πέτρου του *σκληρού* της Καστίλης. Ο Πέτρος διέταξε το φόνο της συζύγου του Ιωάννας. Λέγεται ότι ο Οθέλος-Αλφόνσος κράτησε μυστικό τον θάνατό της, με σκοπό να διατηρήσει την προικώα ιδιοκτησία της. 

Το 1370 απεβίωσε σε ηλικία 33 ετών.

## Οικογένεια
Νυμφεύτηκε το 1353 την 3η εξαδέλφη του Ιωάννα ντε Καστίγια ι Λάρα (του Οίκου της Ιβρέας), κόρη του Ιωάννη Νούνιεθ Γ΄ κυρίου της Λάρας. 

Από μη νόμιμες σχέσεις είχε φυσικά τέκνα:
* (νόθος) Ιωάννης Τέγιεθ ντε Καστίγια 1355-1385, 2ος κύριος του Αγκιλάρ ντε Κάμπο. Απόγονοί του είναι οι μαρκήσιοι του Αγκιλάρ ντε Κάμπο.
* (νόθος) Αλφόνσος Τέγιεθ γενν. 1365.
* (νόθος) Πέτρος Ενρίκεθ γενν. 1370, κύριος του Καμπορεδόνδο.
* (νόθα) Φερδινάνδος, Κωνσταντία, Μαρία, Ισαβέλα, Ελβίρα, Ιωάννα.

### Πρόγονοι


## Αναφορές σε Πηγές & Υποσημειώσεις


Κατηγορία:Καστιλιανός Οίκος της Ιβρέας
Φαδρίκε Αλφόνσος του Άρο

O **Φαδρίκε-Αλφόνσος**, ισπαν. Fadrique-Alfonso (1334 - 1358) από τον Καστιλιανό Οίκο της Ιβρέα ήταν μάγιστρος του Τάγματος του Αγ. Ιακώβου (Santiago) το διάστημα 1342-58.

## Βιογραφία
Ήταν ο τρίτος από τα (επιζήσαντα) νόθα τέκνα του Αλφόνσου ΙΑ΄ της Καστίλης και της ερωμένης του Ελεονόρας δε Γουθμάν, κόρης του Πέδρο Νούνιεθ δε Γουθμάν. 

Ήταν δίδυμος με τον Ερρίκο Β΄ της Καστίλης (ιδρυτή του κλάδου Τραστάμαρα). Όσο ζούσε ο πατέρας τους, είχαν ευεργεσίες και με την υποστήριξή του ο Φαδρίκε-Αλφόνσος έγινε 25ος μάγιστρος του πολεμικού μοναστικού Τάγματος του Αγ. Ιακώβου (Σαντιάγο), διαδεχόμενος τον θείο του Αλόνσο Μελένδεθ δε Γουθμάν. 

Μόλις ο Αλφόνσος ΙΑ΄ απεβίωσε, τον διαδέχθηκε ο γιος του Πέτρος της Καστίλης από τη νόμιμη σύζυγό του Μαρία, κόρη του Αλφόνσου Δ΄ της Πορτογαλίας. Ο Πέτρος Α΄ και η μητέρα του προσπάθησαν να εκτοπίσουν την Ελεονόρα και τους τέσσερις γιους της. Όταν εκτελέστηκε η Ελεονόρα το 1351, οι γιοί της εξεγέρθηκαν, αλλά στο τέλος επιτεύχθηκε συμφιλίωση. Ο Φαδρίκος-Αλφόνσος εστάλη στη Γαλλία για να συνοδεύσει τη Λευκή, κόρη του Πέτρου Α΄ δούκα του Μπουρμπόν, μέλλουσα σύζυγο του Πέτρου. 

Το 1354 διορίστηκε θεματοφύλακας (adelantado) του συνόρου με  την Πορτογαλία. Με τον αδελφό του Ερρίκο άρχισε να συνωμοτεί. Στην εξέγερση του Τολέδο ήρθε με 700 στρατιώτες. O Πέτρος τον καλόπιασε και τον κάλεσε στη Σεβίλη, τάχα για τη συμβουλή του. Εκεί ο Φαδρίκε-Αλφόνσος αντιλήφθηκε την πλεκτάνη εις βάρος του και έσπευσε να διαφύγει, αλλά οι στρατιώτες του Πέτρου τον είχαν απομονώσει από τους συνοδούς του και τον χτύπησαν θανάσιμα. Ο ιστορικός της εποχής Πέρο Λόπεθ δε Αγιάλα αναφέρει ότι ο Πέτρος τον έφερε ετοιμοθάνατο μπροστά του για να τον δει να πεθαίνει, ενώ άλλος αναφέρει ότι τον σκότωσε ο ίδιος ο Πέτρος. Αλλά ο Πέρο Λόπεθ ήταν υπάλληλος του Ερρίκου Β΄ και ο χαρακτηρισμός του Πέτρου ως αδίστακτου και ανηλεή φονέα είναι μάλλον μεροληπτικός. 

Τάφηκε στον καθεδρικό της Σεβίλης και το 1579 το λείψανό του μεταφέρθηκε στην κρύπτη του βασιλικού παρεκκλησίου.

## Οικογένεια
Ως μάγιστρος μοναστικού τάγματος υποτίθεται, ότι έπρεπε να μείνει άγαμος· ωστόσο απέκτησε φυσικά τέκνα, που έφεραν το επώνυμο Ενρίκεθ.

Από μία γυναίκα (ίσως την Εβραία Παλόμα των Σεφαρδιτών) είχε τέκνο:
* (νόθος) Αλφόνσος Ενρίκεθ 1354-1429, 1ος κύριος της Μεδίνα δε Ρίο Σέκο και ναύαρχος της Καστίλης. Γιος του ήταν ο:
** Φαδρίκε Ενρίκεθ υ Μεντόθα 1390-1473, κύριος της Μεδίνα δε Ριοσέκο και ναύαρχος της Καστίλης.
Από την Ελεονόρα δε Ανγκούλο υ Κόρδοβα είχε:
* (νόθος) Πέδρο 1355-1400, 1ος κόμης της Τραστάμαρα, κοντόσταυλος της Καστίλης.
* (νόθη) Ελεονόρα γενν. π. 1357, παντρεύτηκε τον Ντιέγο Γκόμεθ Σαρμιέντο στρατάρχη της Καστίλης.

### Πρόγονοι


## Αναφορές


Κατηγορία:Καστιλιανός Οίκος της Ιβρέας
Πολιτοφυλακή των Τίγρεων

Η **Πολιτοφυλακή των Τίγρεων** (αγγλικά: Tigers Militia, αραβικά: نمور الأحرار, προφορά: Al-Noumour), επίσης γνωστή ως *Τίγρεις των Φιλελευθέρων* (*Νουμούρ αλ-Αχράρ*), ήταν το στρατιωτικό σκέλος του *Εθνικού Φιλελεύθερου Κόμματος* κατά τη διάρκεια του εμφυλίου πολέμου του Λιβάνου.

## Προέλευση
Η πολιτοφυλακή *Τίγρεις* ιδρύθηκε τον Οκτώβριο 1968 από τον πρώην πρόεδρο του Λιβάνου, Καμίλ Σαμούν, στο χωριό καταγωγής του, Ας-Σααντίγιατ, υπό την αρχική ονομασία *Ταξιαρχία των Λιβανέζικων Τίγρεων* (αραβικά: Katibat al-Numur al-Lubnaniyya), από το μεσαίο όνομα του Σαμούν, *Νεμρ*, που σημαίνει *τίγρης* στα Αραβικά. Αρχικώς με δύναμη μόλις 500 ανδρών, η πολιτοφυλακή οργανώθηκε, εκπαιδεύτηκε και καθοδηγείτο από τον "γραμματέα άμυνας" του κόμματος, Ναΐμ Μπερντκάν, ο οποίος σκοτώθηκε εν δράσει τον Ιανουάριο του 1976 και τον διαδέχθηκε ο νεότερος γιος του Καμίλ Σαμούν, Ντάνυ (Danny Chamoun). Μετά τη δολοφονία του Ντάνυ τον Ιούλιο 1980, η ηγεσία πέρασε στον αδελφό του και μεγαλύτερο γιο του Καμίλ Σαμούν, Ντόρυ Σαμούν (Dory Chamoun), μέχρι τη διάλυση της οργάνωσης ένα μήνα μετά, τον Αύγουστο του 1980.
 
Αρχικά το αρχηγείο των *Τίγρεων* βρισκόταν στα γραφεία του *Εθνικού Φιλελεύθερου Κόμματος* στη συνοικία Ασραφίγιε της Ανατολικής Βηρυττού, και αργότερα μεταφέρθηκε στο παράκτιο χωριό Σάφρα, τουριστικό θέρετρο με μαρίνα για γιοτ 25 χλμ. βορείως της λιβανέζικης πρωτεύουσας στην Περιφέρεια Κεσερουάν, όπου και παρέμεινε μέχρι τη διάλυση της πολιτοφυλακής τους.

## Παραπομπές σημειώσεις


## Εξωτερικοί σύνδεσμοι
*NLP Tigers official site
*Noumour Al Ahrar facebook page
*Noumours militia video clips
*NLP Tigers M42 Duster SPAAG and AMX-13 tank at Tel al-Zaatar
*Histoire militaire de l'armée libanaise de 1975 à 1990 (in French)

Κατηγορία:Εμφύλιος Πόλεμος του Λιβάνου
Αλ-Τανζίμ

Η **Αλ-Τανζίμ** (αγγλικά: Al-Tanzim, αραβικά: حركة المقاومة اللبنانية - التنظيم, μετάφρ. **Η Οργάνωση**) ήταν μία υπερεθνικιστική μυστική οργάνωση και πολιτοφυλακή που ιδρύθηκε από ακροδεξιούς χριστιανούς ακτιβιστές στο Λίβανο στις αρχές του 1970, και η οποία πήρε μέρος στον Εμφύλιο Πόλεμο του Λιβάνου.

## Προέλευση
Η **Αλ-Τανζίμ** σχηματίστηκε αρχικά το 1969 από μια μικρή ομάδα νεαρών αξιωματικών του Λιβανέζικου Στρατού, που αντιτιθέμενοι στη Συμφωνία του Καΐρου (συμφωνία που ρύθμιζε τους όρους παρουσίας των Παλαιστινίων στο Λίβανο) αποχώρησαν από το Κόμμα Καταέμπ ή *Φαλαγγίτες* στα τέλη του 1960, διαμαρτυρόμενοι για την αρχική άρνηση αυτού να προχωρήσει σε πανεθνική στρατιωτική εκπαίδευση και εξοπλισμό του λιβανέζικου πληθυσμού προκειμένου αυτός να υπερασπιστεί τη χώρα από τη θεωρούμενη απειλή των Παλαιστινίων. Υπό την ηγεσία του Ομπάντ Ζουέιν, η αποσχισθείσα ομάδα περιελάμβανε τον Αζίζ Τορμπέυ, τον Σαμίρ Νασσίφ, και τον Φαουζί Μαχφούζ (γνωστό επίσης ως Αμπού Ρόυ) - όλοι τους πρώην παραστρατιωτικοί της νεολαίας των Φαλαγγιτών και βετεράνοι της εμφύλιας κρίσης του 1958 - που αποφάσισαν να συστήσουν μια μυστική παραστρατιωτική οργάνωση προς υποστήριξη του Λιβανέζικου Στρατού για την άμυνα της χώρας.

Λίγο μετά την ίδρυσή της, η ομάδα μετακόμισε στη Βηρυττό όπου άνοιξε γραφεία στην κατά βάση ελληνορθόδοξη συνοικία Ασραφίγιε, και άρχισε να στρατολογεί πολίτες κυρίως από την ανώτερη τάξη και τη μεσαία τάξη επαγγελματιών, περιλαμβάνοντας πρώην μέλη της Μαρωνίτικης Ένωσης. Το 1970-71 ο στρατολογημένος πυρήνας πολιτών αποδείχθηκε κρίσιμος για την παροχή μιας πολιτικής δομής και προγράμματος στο κίνημα, οπότε και δημιουργήθηκε το πολιτικό σκέλος της *Αλ-Τανζίμ*, που ξεκίνησε τις δραστηριότητές του υπό τον συγκεκαλυμμένο τίτλο *Κίνημα των Κέδρων* (στα αραβικά: Χαρακάτ αλ-Αρζ).

Κατηγορία:Εμφύλιος Πόλεμος του Λιβάνου
Αλφόνσος Ενρίκεθ

Ο **Αλφόνσος Ενρίκεθ** (ισπαν. *Alfonso Enríquez*, 1354 - 1429) από τον Καστιλινό Οίκο της Ιβρέα ήταν κύριος της Μεδίνα δε Ριοσέκο και ναύαρχος της Καστίλης. 

## Βιογραφία
Ήταν ο πρωτότοκος από τα νόθα τέκνα του Φαδρίκε-Αλφόνσου μαγίστρου του Τάγματος του Αγ. Ιακώβου και της ερωμένης του (ίσως της Εβραίας Παλόμα των Σεφαρδιτών). Ο πατέρας του εξεγέρθηκε εναντίον του ετεροθαλούς αδελφού του Πέτρου της Καστίλης, ο οποίος διέταξε την εκτέλεσή του. 

Αργότερα ο αμφιθαλής αδελφός του πατέρα του Ερρίκος Β΄ διαδέχθηκε τον Πέτρο. Τότε ο Αλφόνσος έγινε κύριος της Μεδίνα δε Ριοσέκο και ναύαρχος της Καστίλης, ο πρώτος του κλάδου του. Συμμετείχε στις πολιτικές δραστηριότητες της Αυλής και τους εορτασμούς της. 

Ήθελε να νυμφευτεί την Ιωάννα δε Μεντόθα, έτσι ντύθηκε υπηρέτης και τη ρώτησε αν ήθελε να παντρευτεί τον αφέντη του (τον ίδιο). Όταν η Ιωάννα απάντησε ότι ο αφέντης του ήταν γιος μίας των Μαράνα (Εβραίων που έγιναν Χριστιανοί), ο Αλφόνσος τη ράπισε. Ζήτησε ιερέα και τη νυμφεύτηκε, λέγοντας ότι δεν πρέπει να ειπωθεί ότι σήκωσε χέρι επάνω της κάποιος, που δεν ήταν ο σύζυγός της. Μία φορά που έφθασε αργά τη νύχτα, η Ιωάννα δεν του άνοιξε, ισχυριζόμενη ότι είναι αξιοσέβαστη Καστιλιανή και αυτός κοιμήθηκε έξω.

## Οικογένεια
Νυμφεύτηκε το 1387 την Ιωάννα δε Μεντόθα. Τα τέκνα του έφεραν το επώνυμο Ενρίκεθ υ Μεντόθα:
* Φαδρίκε 1388-1473, κύριος της Μεδίνα & Ριοσέκο, κόμης του Μελγάρ & Ρουένδα. Κόρη του ήταν η:
** Ιωάννα 1425-1468, παντρεύτηκε τον Ιωάννη Β΄ της Αραγωνίας.
* Ερρίκος απεβ. 1489, κόμης της Άλβα δε Λίστε. Γενάρχης των Ενρίκεθ δε Τολέδο και Ενρίκεθ δε Γκουθμάν.
* Βεατρίκη απεβ. 1439, παντρεύτηκε τον Πέδρο δε Πορτοκαρέρο & επικεφαλής δε Βάκα, κύριο του Μόγερ.
* Ελεονόρα, παντρεύτηκε τον Ροδρίγο Πιμεντάλ Αλόνσο Τέγιεθ δε Μενέσες, κόμη του Μπεναβέντε Ιλ.
* Αλδόνθα, παντρεύτηκε τον Ροδρίγο Αλβάρεθ Οσόριο.
* Ισαβέλλα απεβ. 1469, παντρεύτηκε τον Χουάν Ραμίρεθ δε Αρελάνο, κύριο του Καμέρος.
* Ινες, παντρεύτηκε τον Χουάν Ουρτάδο δε Μεντόθα, κύριο του Αλμαθάν.
* Λευκή/Μπλάνκα, παντρεύτηκε τον Πέδρο Νούνεθ δε Ερέρα, κύριο του Πεδράθα. Η κόρη τους:
** Ελβίρα, παντρεύτηκε τον Πέδρο Φερνάντεθ δε Κόρδοβα κύριο του Αγκιλάρ Ε΄. Γιος τους ήταν ο:
*** Γκονθάλο Φερνάντεθ δε Κόρδοβα δούκας της Τερανόβα, Σαντάντζελο, Άνντρια, Μοντάλτο & Σέσα, στρατηγός, αποκληθείς "El gran capitán".
* Κωνσταντία, παντρεύτηκε τον Χουάν δε Τοβάρ, κύριο του Μπερλάνγκα.
* Μαρία απεβ. 1441, παντρεύτηκε τον Χουάν δε Ρόχας & Μανρίκε, κύριο του Μονθόν Κάμπος, doncel Hijosdalgo του βασιλιά. 
* Μένθια απεβ. 1480, παντρεύτηκε τον Χουάν Φερνάντεθ Μανρίκε δε Λάρα, κόμη του Καστανιέδα.
* Ροδρίγο, αρχιδιάκονος.

Από μία εκτός γάμου σχέση είχε φυσικό τέκνο:
* (νόθος) Χουάν, επίσκοπος του Λούγο.

### Πρόγονοι



## Παραπομπές


Κατηγορία:Καστιλιανός Οίκος της Ιβρέας
Αξιόκαστρο Κοζάνης

Το **Αξιόκαστρο** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Νεάπολης, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Βοΐου του νομό Κοζάνης , στο γεωγραφικό διαμέρισμα Μακεδονίας.
*Μέχρι το 1927 ο οικισμός ονομαζόταν *Σουρδάνι*.
## Γεωγραφία
Το Αξιόκαστρο είναι ορεινός οικισμός στο νοτιοδυτικό τμήμα του νομού Κοζάνης, στην ευρύτερη περιοχή των χωριών του Βοΐου. Βρίσκεται λίγο ανατολικότερα από το Τσοτύλι και κοντά στις δυτικές όχθες του Αλιάκμονα, δίπλα στα όρια με τον νομό Γρεβενών και σε μέσο σταθμικό υψόμετρο 660. Απέχει 51 χλμ. περίπου Δ. της Κοζάνης.
## Τοπική κοινότητα
Η τοπική κοινότητα Αξιοκάστρου είναι χαρακτηρισμένη ως αγροτικός ορεινός οικισμός, με έκταση 15,563 χμ² (2011). Περιλαμβάνει και τον οικισμό Κλήμα.
### Πληθυσμός

(σε παρένθεση ο πληθυσμός της τοπικής κοινότητας)
## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε επίσημα το 1918 ως *Σουρδάνι* και προσαρτήθηκε στην κοινότητα Τραπεζίτσης του νομού Κοζάνης. Το 1927 μετονομάστηκε σε *Αξιόκαστρο* και το 1934 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αξιοκάστρου και προσαρτήθηκε στον δήμο Νεάπολης. Με το ΦΕΚ 87Α - 07/06/2010 αποσπάστηκε από τον δήμο Νεάπολης και προσαρτήθηκε στον δήμο Βοΐου.
## Ιστορικά στοιχεία
Το χωριό κτίστηκε, πιθανόν, στη θέση παλαιότερου οικισμού 2 χιλιόμετρα βορειότερα, που καταστράφηκε από τους Αλβανούς το 1770. Σύμφωνα με τα στατιστικά στοιχεία του Vassil Kanchov το 1900, 75 χριστιανοί ζούσαν στο Σουρδάνιο. Στις αρχές του 20ού αιώνα, το χωριό βρισκόταν υπό την κυριαρχία του Πατριαρχείου Κωνσταντινούπολης και σύμφωνα με τον γραμματέα της Βουλγαρικής Εξαρχίας, Δημήτρη Μίσεφ, υπήρχαν 375 Έλληνες. Με στατιστικά στοιχεία του ελληνικού προξενείου στην Ελασσόνα το 1904, 80 Έλληνες χριστιανοί ζούσαν στο Σουρδάνιο. Κατά τη διάρκεια του Βαλκανικού Πολέμου το 1912, το χωριό μπήκε στην ελληνική επικράτεια και, το 1913, καταγράφηκαν 116 κάτοικοι..
## Αξιοθέατα
*Η εκκλησία του Αγίου Αθανασίου στο κέντρο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
2018 (αριθμός)

Το **2018** (*δύο χιλιάδες δεκαοκτώ*) είναι ο φυσικός αριθμός μετά το 2017 και πριν το 2019.

## Ιδιότητες

* είναι άρτιος αριθμός καθώς διαιρείται ακριβώς με το 2, και είναι σύνθετος αριθμός καθώς πέρα από τον εαυτό του και το 1 διαθέτει και άλλους αριθμούς ως διαιρέτες.
* είναι ο 3ος αριθμός του οποίου το γινόμενο του παραγοντικού πρώτων αριθμών του μείον το παραγοντικό πρώτων αριθμών του επόμενου πρώτου αριθμού αποτελεί σύνθετο αριθμό. Ο προηγούμενος τέτοιος αριθμός είναι ο 413 και ο επόμενος ο 48907.
* εκφράζεται ως το άθροισμα 2 τετραγώνων πρώτων αριθμών (132 + 432), καθώς και ως το άθροισμα των αρχικών 33 πρώτων αριθμών.
* μπορεί να εκφραστεί ως το άθροισμα 4 διακριτών τετάρτων δυνάμεων ως 24 + 34 + 54 + 64, ενώ εκφράζεται και ως άθροισμα 12 διαδοχικών τετραγώνων ως 72 + 82 + 92 + 102 + 112 + 122 + 132 + 142 + 152 + 162 + 172 + 182.

## Εναλλακτικά συστήματα επικοινωνίας
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Συχνές χρήσεις
[μικρογραφία|280x280px|Ο αριθμός 2018 ως αρίθμηση [Αυτοκινητόδρομος|αυτοκινητοδρόμου στο Τέξας των ΗΠΑ]]

### Γενικά
* Το έτος 2018 μ.Χ ή π.Χ.. Αποτελεί έτος κατά το οποίο εμφανίζεται μια επιπλέον πανσέληνος (μπλε φεγγάρι).

### Πρότυπα και κωδικοί
* στην κωδικοποίηση χαρακτήρων Unicode, το 2018 αντιστοιχεί στον χαρακτήρα  του αριστερού μονού αγγλικού εισαγωγικού  .
* στα δίκτυα ηλεκτρονικών υπολογιστών κατά την κατανομή του διεθνούς καταχωρητή IANA, η θύρα 2018 χρησιμοποιείται από το λογισμικό διακομιστή Terminal DB (πρωτόκολλο TCP) και τον διακομιστή *Rellpack* (πρωτόκολλο UDP).

### Αστρονομία
* το NGC 2018 είναι αστρικό σμήνος στον αστερισμό της Τραπέζης.
* ο 2018 Σούστερ είναι αστεροειδής της Κύριας Ζώνης Αστεροειδών.

## Παραπομπές


## Εξωτερικοί σύνδεσμοι

* OEIS - 2018 - Online Encyclopedia of Integer Sequences
* Number 2018 - bikubik.com

2018
Πλατεία Θεάτρου (Αθήνα)

Η **Πλατεία Θεάτρου** είναι μια πλατεία της Αθήνας. Βρίσκεται στα νότια της ευρύτερης περιοχής της Ομόνοιας, κοντά στο Ψυρρή και στην πλατεία Κουμουνδούρου και τη διασχίζει ο ομώνυμος δρόμος. Στη πλατεία δεσπόζει το επιβλητικό κτήριο της Διπλαρείου Σχολής το οποίο ανεγέρθηκε το 1932, αλλά υπάρχει επίσης παράρτημα της Alpha Bank και του ΕΟΠΥΥ καθώς και εστιατόρια/ταβέρνες. Δίπλα από τη πλατεία υπάρχει επίσης το Μέγαρο Εμπορείου, το οποίο είναι ένα από τα παλιότερα εμπορικά κέντρα της Ελλάδας. Η πλατεία πήρε το όνομά της από το Θέατρο Μπούκουρα ή Θέατρο Αθηνών, το οποίο κατεδαφίστηκε το 1896.

Η πλατεία σήμερα συγκαταλέγεται στις πλέον υποβαθμισμένες της Αθήνας και είναι στέκι τοξικομανών. Για να αντιμετωπιστεί αυτό το πρόβλημα έχουν κατατεθεί και εγκριθεί σχέδια ανάπλασης της πλατείας. Με την έναρξη των εργασιών ανάπλασης της πλατείας ανακαλύφθηκαν τα κατάλοιπα μεγάλου κτιριακού συγκροτήματος των ρωμαϊκών χρόνων στο νότιο τμήμα της πλατείας, το οποίο είχε ψηφιδωτά δάπεδα. Κατάλοιπα του συγκροτήματος είχαν βρεθεί και σε όμορα οικόπεδα.

## Παραπομπές


Θεάτρου
Κατηγορία:Συνοικίες και περιοχές Αθήνας
Φαδρίκε Ενρίκεθ της Μεντόθα

Ο **Φαδρίκε Ενρίκεθ υ Μέντοθα**, ισπαν. Fadrique Enríquez y Mmendoza (1390 - 23 Δεκεμβρίου 1473) από τον Καστιλινό Οίκο της Ιβρέα ήταν ο 2ος ναύαρχος της Καστίλης, κόμης του Μέγαρ & Ρουένδα και κύριος της Μεδίνα δελ Ριοσέκο.

## Βιογραφία
Ήταν ο πρωτότοκος γιος του Αλφόνσου και της Ιωάννας δε Μέντοθα, κόρης του Πέδρο Γονθάλεθ δε Μέντοθα. Ο πατέρας του Αλφόνσου, ο Φαδρίκε ήταν νόθος γιος του Αλφόνσου ΙΑ΄ της Καστίλης.

### Ως το 1445
Η οικογένειά του, οι Ενρίκεθ, είχαν πολλές ιδιοκτησίες στην Καστίλη. Το 1429 ο Φαδρίκε διαδέχθηκε τον πατέρα του ως ricohombre, μάγιστρος του Τάγματος του Αγ. Ιακώβου, κύριος της Μεδίνα δε Ριοσέκο, Κάστρο Βέρδε & Τορρελοβατόν. O σύγχρονός του Φερνάνδο δελ Πουλγάρ τον περιγράφει ως μικρόσωμο και μύωπα, αλλά κέρδισε τιμή και φήμη με τα κατορθώματά του ως ναύαρχος της Καστίλης.

Ήταν ένας από τους κύριους συμβούλους του Ιωάννη Β΄ της Καστίλης. Ενεπλάκη στη συνωμοσία του κοντόσταυλου Αλβάρο δε Λούνα. Οι δύο τους το 1431 συνέλαβαν τον διοικητή Ντιέγο Σαρμιέντο, διότι δεν υπάκουε στις εντολές του βασιλιά.

Πολέμησε το 1432 με τον Πέδρο Μανρίκε δε Λάρα εναντίον των πριγκίπων Ερρίκου και Πέτρου (γιων του Φερδινάνδου Α΄ της Αραγωνίας). Όταν το 1437 ο Ιωάννης Β΄ συνέλαβε τον Πέδρο Μανρίκε, ο Φαδρίκε συγκρούστηκε με τον βασιλιά. Το επόμενο έτος ο Πέδρο απέδρασε από τη φυλακή και ο Φαδρίκε εξεγέρθηκε, αφού συγκέντρωσε στρατό στη Μεδίνα δε Ριοσέκο. Ο Ιωάννης Β΄ ήλθε με τους δικούς του υποστηρικτές και το 1440 με τις διαπραγματεύσεις, επήλθε συμφωνία· μάλιστα ο Φαδρίκε πάντρεψε τον Ερρίκο, γιο του βασιλιά.

#### Μετά το 1445
Το 1445 συμμετείχε σε συνασπισμό εναντίον του Αλβάρο δε Λούνα, όπου ο Φαδρίκε αιχμαλωτίστηκε, αλλά απέδρασε. Τρία έτη μετά ο Φαδρίκε κατηγορήθηκε για συνωμοσία εναντίον του βασιλιά. Απέδρασε πάλι και μετέβη στον Αλφόνσο Ε΄ της Αραγωνίας, που τότε βρισκόταν στη Νάπολη & τη Σικελία. 

Το 1449 έγινε άλλος συνασπισμός εναντίον του Αλβάρο δε Λούνα, όπου ο Φαδρίκε συμμάχησε με τον Ιωάννη Β΄ της Αραγωνίας. Ο Αλβάρο συνελήφθη και αποκεφαλίστηκε το 1453. Το επόμενο έτος βασιλιάς έγινε ο Ερρίκος Δ΄ της Καστίλης και ο Φαδρίκε εξακολούθησε να συμμετέχει στις δολοπλοκίες της Αυλής. Το 1473 απεβίωσε και τάφηκε στη μονή της Κυρίας Μας της Ελπίδας του Βαλδεσποπέθο, στη Μεδίνα δε Ριοσέκο.

## Οικογένεια
Νυμφεύτηκε πρώτα το 1462 τη Μαριάνα Φερνάντεθ δε Κόρδοβα υ Άγιαλα κυρία του Κασαρούμπιος, κόρη του Ντιέγο Φερνάντεθ δε Κόρδοβα υ Καρίλο, κυρίου της Βαένα και είχε τέκνο:
* Ιωάννα Ενρίκεθ 1425-1468, παντρεύτηκε τον 3ο εξάδελφό της Ιωάννη Β΄ των Τραστάμαρα βασιλιά της Αραγωνίας.

Το 1431 απεβίωσε η Μαριάνα, και ο Φαδρίκε έκανε το επόμενο έτος δεύτερο γάμο με την Τερέζα Φερνάντεθ δε Κουινιόνες και είχε τέκνα:
* Αλφόνσος 1435-1485, ναύαρχος της Καστίλης.
* Πέδρο, θεματοφύλακας (adelantado) της Ανδαλουσίας.
* Ερρίκος απεβ. 1504, μέγας μαγιορδόμος του βασιλιά, κύριος του Όρσο.
* Αλδόνθα, παντρεύτηκε τον Ραμόν Φολχ Δ΄ δε Καρδόνα.
* Φραγκίσκος, Μαρία, Ελεονόρα, Ινές, Μπλάνκα.

### Πρόγονοι


## Αναφορές σε Πηγές


Κατηγορία:Καστιλιανός Οίκος της Ιβρέας
Κλήμα Κοζάνης

Το **Κλήμα** είναι ένα χωριό στην Ελλάδα, στον Δήμο Βοΐου στην περιοχή της Δυτικής Μακεδονίας. Το Κλήμα έχει πληθυσμό 97 κατοίκους (2011).

## Γεωγραφία

Το χωριό βρίσκεται 10 χιλιόμετρα νότια της πόλης Νεάπολη.

## Ιστορία
### Βυζαντινή Αυτοκρατορία
Διατηρούνται βυζαντινές τοιχογραφίες στο νεκροταφείο της Αγίας Παρασκευής. 
### Οθωμανική Αυτοκρατορία
Το Παρεκκλήσι «Ζωοδόχου Πηγής» χτίστηκε το 1871. Στα τέλη του 19ου αιώνα το Κλήμα είναι ένα ελληνικό χωριό στο νότιο άκρο της Νεάπολης Κοζάνης. Σύμφωνα με τα στατιστικά στοιχεία του Vassil Kanchov το 1900, 90 Έλληνες χριστιανοί ζουν. Στις αρχές του 20ου αιώνα, το χωριό βρισκόταν υπό την κυριαρχία του Πατριαρχείου Κωνσταντινούπολης. Σύμφωνα με τον γραμματέα της Βουλγαρικής Εξαρχίας Δημήτρη Μίσεφ στο Κλήμα υπάρχουν 90 Έλληνες. Σύμφωνα με τα στατιστικά στοιχεία του ελληνικού προξενείου στην Ελασσόνα το 1904, 100 Έλληνες Χριστιανοί ζουν στο Κλήμα.
### Ελλάδα
Κατά τον Πρώτο Βαλκανικό πόλεμο το 1912 το χωριό εντάχθηκε στο ελληνικό κράτος. Το 1913, κατά την πρώτη απογραφή από τη νέα αρχή στο Κλήμα, καταγράφηκαν 116 κάτοικοι.

## Πληθυσμός
*1900 - 90 κάτοικοι
*1904 - 100 κάτοικοι
*1913 – 116 κάτοικοι
*1991 – 90 κάτοικοι
*2001 – 100 κάτοικοι
*2011 - 97 κάτοικοι

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Μεσόλογγος Κοζάνης

Ο **Μεσολόγγος** είναι ένα χωριό στην Ελλάδα, Δήμο Βοΐου, στη περιφέρεια Δυτικής Μακεδονίας. Ο Μεσολόγγος έχει πληθυσμό 40 (2011).

## Γεωγραφία
Το χωριό βρίσκεται περίπου 17 χιλιόμετρα βορειοδυτικά από τη Νεάπολη. Είναι χτισμένο σε ύψος 760 μέτρα, στην αριστερή όχθη του ποταμού Αλιάκμονα.

## Ιστορία
### Οθωμανική Αυτοκρατορία

Σύμφωνα με τον Βασίλ Kanchov στα τέλη του 19ου αιώνα ο Μεσόλογγος είναι μικτό χωριό στο οποίο ζουν 220 Έλληνες Μουσουλμάνοι (βαλαχάδες) και 200 Έλληνες Χριστιανοί. Διοικητικά ανήκει στη Νεάπολη, δήλωσε στην Οθωμανική Αυτοκρατορία.

Στις αρχές του 20ού αιώνα, το χριστιανικό τμήμα του χωριού ήταν υπό την κυριαρχία του Πατριαρχείου Κωνσταντινούπολης. Σύμφωνα με τα στοιχεία του γραμματέα της Βουλγαρικής Εξαρχίας Δημήτρη Μίσεφ, υπάρχουν 200 Έλληνες.

Σύμφωνα με τα ελληνικά στατιστικά στοιχεία το 1904, υπάρχουν 100 Βλάχοι και 250 Έλληνες Χριστιανοί που ζουν στο Μεσολόγιο.

### Ελλάδα
Κατά τον Πρώτο Βαλκανικό πόλεμο το 1912 το χωριό μπήκε στα ελληνικά μέρη.

Το 1913, κατά την πρώτη απογραφή της νέας εξουσίας στο Μεσολόγγο, καταγράφηκαν 295 κάτοικοι.

Στα μέσα της δεκαετίας του '20 το μουσουλμανικό τμήμα του πληθυσμού μετατοπίζεται στην Τουρκία στο πλαίσιο της Συνθήκης της Λωζάννης και εγκαταστάθηκαν Πόντιοι πρόσφυγες από την Τουρκία. Το 1928 παρουσιάστηκε ως μικτό χωριό αποτελούμενο από αυτόχθονες πληθυσμούς και νεοαφιχθέντες πρόσφυγες. Οι Πόντιοι έχτισαν μια εκκλησία του Αγίου Νικολάου.

## Πληθυσμός
*1900 - 420 κάτοικοι
*1904 - 350 κάτοικοι
*1913 - 295 κάτοικοι
*1981 - 148 κάτοικοι
*1991 - 126 κάτοικοι 
*2001 - 76 κάτοικοι
*2011 - 40 κάτοικοι

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Μπέντερν

Το **Μπέντερν** (γερμανικά: *Bendern*) είναι χωριό του Λίχτενσταϊν, το οποίο ευρίσκεται εντός του Δήμου του Γκάμπριν.

## Γεωγραφία
Το χωριό ευρίσκεται επί των όχθων του ποταμού Ρήνου, πλησίον του Γκάμπριν, και δίπλα στα σύνορα με την Ελβετία. Συνδέεται με το ελβετικό χωριό του Χάαγκ, συνοικισμό του Ζέννβαλντ, μέσω οδικής γέφυρας.

## Παραπομπές


## Εξωτερικοί Σύνδεσμοι

Κατηγορία:Χωριά του Λίχτενσταϊν
Κατηγορία:Συνοριακές διελεύσεις Λίχτενσταϊν-Ελβετίας
Σαλάτα του Καίσαρα

Η **σαλάτα του Καίσαρα** είναι μια από τις διασημότερες σαλάτες στον κόσμο. Επινοήθηκε στο Μεξικό το 1924, από τον Ιταλό chef, Caesar Cardini (1896 - 1956) ο οποίος μετανάστευσε στις Η.Π.Α. μετά τον Α' Παγκόσμιο Πόλεμο και δημιούργησε μια οικογενειακή επιχείρηση στα σύνορα με το Μεξικό. Ζούσε στο Σαν Ντιέγκο, αλλά εργαζόταν στην Τιχουάνα. Το πιάτο έγινε πολύ διάσημο στην Τιχουάνα, ωστόσο συναντώνται πολλές παραλλαγές του ανά τον κόσμο και κορυφαίοι σεφ έχουν τροποποιήσει την συνταγή. Τα υλικά που χρησιμοποιήθηκαν αρχικά στην σαλάτα ήταν το μαρούλι ως βάση, κοτόπουλο, μπέικον, παρμεζάνα και κρουτόν και το ντρέσιγκ περιείχε ελαιόλαδο, μουστάρδα, σκόρδο, ξύδι και κρόκο αυγού, η αντζούγια και το καλαμπόκι προστέθηκαν αργότερα.

## Ιστορία ονομασίας
Η δημιουργία αυτής της σαλάτας προέκυψε τυχαία. Σύμφωνα με την κόρη του Cardini, *Roza* (1928 - 2003), στην επέτειο για την 4η Ιουλίου το 1924, το εστιατόριο είχε πάρα πολύ κόσμο με αποτέλεσμα οι προμήθειες να τελειώσουν και η κουζίνα να μην μπορεί να εξυπηρετήσει τους πελάτες. Ο σεφ με τα υλικά που περίσσευαν, έφτιαξε μια σαλάτα με ντρέσινγκ και την σέρβιρε ως το πιάτο ημέρας.

Μια άλλη εκδοχή θέλει τον αδερφό του Cardini, Alex, να είναι ο ιδρυτής της περίφημης σαλάτας. Ο Alex ήρθε στην Τιχουάνα το 1926 και πρόσθεσε τις αντζούγιες στην σαλάτα. Ονόμασε την εκδοχή αυτή *Σαλάτα του Αεροπόρου (Aviator's Salad)*. Μια τρίτη εκδοχή μιλά για τον συνέταιρο του Cardini, *Paul Maggiora*, να δίνει το ίδιο όνομα στην σαλάτα, την οποία είχε φτιάξει για έναν αεροπόρο. Την εκδοχή αυτή υποστηρίζουν αρκετοί αεροπόροι οι οποίοι περιγράφουν ότι έπειτα από μια βραδιά διασκέδασης και ποτού, αρκετοί καθυστέρησαν να επιστρέψουν στη βάση τους και έμειναν στο εστιατόριο για να περάσουν τη νύχτα. Το πρωί, ο Cardini τους έφτιαξε την περίφημη σαλάτα, που ονομάστηκε όντως «σαλάτα του αεροπόρου» αρχικά, μέχρι να πάρει τη σημερινή της ονομασία.

## Η σαλάτα στην Ευρώπη
Η ονομασία της σαλάτας δεν έχει σχέση με τον Ιούλιο Καίσαρα και η σχέση της με την Ευρώπη είναι άλλη. Λέγεται ότι χάρη στην Αμερικανίδα σύζυγο, του Βασιλιά της Μεγάλης Βρετανίας, Εδουάρδου Η', Ουόλις Σίμπσον, επιχείρησε να μεταφέρει τη σαλάτα σε Ευρωπαίους σεφ, οι οποίοι δεν μπόρεσαν να υλοποιήσουν την συνταγή με επιτυχία.

Σήμερα η συνταγή έχει πρωταρχικό ρόλο σε μενού εστιατορίων, ιδιαίτερα στην Ιταλία και ας μην είναι ο τόπος προέλευσης της συνταγής. Μάλιστα η αυθεντική συνταγή περιλάμβανε και ιταλικό ελαιόλαδο.

## Γενικές πληροφορίες
Όταν ήταν παιδί, η *διάσημη μαγείρισσα Julia Child* έτρωγε στο εστιατόριο του Cardini τη δεκαετία του ’20 και είχε δοκιμάσει πολλές φορές τη σαλάτα από τα χέρια του ίδιου του Cardini. Περίπου 50 χρόνια αργότερα επικοινώνησε με την κόρη του, Rosa Cardini, και πήρε την αυθεντική συνταγή για να τη βάλει στο βιβλίο της. Η *αυθεντική σαλάτα* δεν τρωγόταν με πιρούνι, αλλά με τα χέρια. Ο Caesar χρησιμοποιούσε ολόκληρο το μαρούλι κι έβαζε όλα τα υλικά πάνω σε κάθε φύλλο. Έτσι, ο καθένας έπαιρνε ένα φύλλο με τα χέρια του και το έτρωγε.

## Παραπομπές


Καισαρα
Πλατανιά Κοζάνης

Η **Πλατανιά** είναι χωριό του Νομού Κοζάνης, σε υψόμετρο 680 μέτρων, πληθυσμό 93 κατοίκους (απογρ.2011) και βρίσκεται βορειοδυτικά της Κοζάνης . Μετά την εφαρμογή του προγράμματος Καλλικράτης εντάχθηκε στο Δήμο Βοΐου της περιφέρειας Δυτικής Μακεδονίας. Την περίοδο 1997-2010 με το πρόγραμμα Καποδίστριας υπαγόταν στο Δήμου Νεάπολης. Παλαιότερη ονομασία του χωριου, πριν το 1928, ήταν *Μπουμπούστιον*.

## Γεωγραφία
Το χωριό βρίσκεται περίπου 8 χιλιόμετρα βορειοδυτικά της πόλης της Νεάπολης, στα σύνορα με την Άργος Ορεστικό. Βρίσκεται στη δυτική όχθη του ποταμού Αλιάκμονα και στα βορειοανατολικά, συνορεύει με το χωριό Βογατσικό.

## Ιστορία
### Οθωμανική Αυτοκρατορία
Σύμφωνα με τον Βούλγαρο γεωγράφο και πολιτικό Vasil Kanchov («Μακεδονία. Εθνογραφία και στατιστικά στοιχεία») το 1900 στον οικισμό ζούσαν 300 ελληνόφωνοι μουσουλμάνοι (Βαλαάδες).

### Ελληνικό Κράτος
Κατά τη διάρκεια του Πρώτου Βαλκανικού Πολέμου το 1912, το χωριό κατελήφθη από τον Ελληνικό Στρατό. Το καλοκαίρι του 1922, σύμφωνα με την αναφορά του Έλληνα υποδιοικητή Ανασελίτσης, η Πλατανιά διέθετε 55 οικίες και κατοικείτο αποκλειστικά από ελληνόφωνους Τούρκους σουνίτες.

Στα μέσα της δεκαετίας του '20, οι μουσουλμάνοι του χωριού μετανάστευσαν υποχρεωτικά στην Τουρκία και στη θέση τους ήρθαν Έλληνες πρόσφυγες. Το 1928 παρουσιάστηκε ως ένα εξ ολοκλήρου ελληνικό προσφυγικό χωριό με 236 κατοίκους.

## Πληθυσμιακή εξέλιξη

{"version":2,"width":551,"height":180.2,"data":[{"name":"table","values":[{"x":1900,"y":300},{"x":1904,"y":650},{"x":1920,"y":290},{"x":1928,"y":213},{"x":1940,"y":305},{"x":1951,"y":245},{"x":1961,"y":177},{"x":1971,"y":116},{"x":1981,"y":151},{"x":1991,"y":148},{"x":2001,"y":121},{"x":2011,"y":93}]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}],"padding":{"top":30,"bottom":30,"left":78,"right":0}}

## Παραπομπές


## Εξωτερικοί σύνδεσμοι
* Μορφωτικός Πολιτιστικός Σύλλογος «Πλατάνια»
* Εναέρια παρουσίαση της Πλατανιάς, από Tovoion Tv (video 8')

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Battery (τραγούδι)

To "**Battery**" είναι τραγούδι του αμερικανικού thrash metal συγκροτήματος Metallica, το οποίο συμπεριλήφθηκε στον τρίτο δίσκο τους, ονόματι *[[Master of Puppets]]*, το 1986. To  κομμάτι γράφτηκε εξ ολοκλήρου από τον Τζέιμς Χέτφιλντ και τον Λαρς Ούλριχ και ηχογραφήθηκε τους τελευταίους μήνες του 1985, στην Κοπεγχάγη. Χαρακτηριστικό του τραγουδιού είναι η ήπια ακουστική εισαγωγή του με κιθάρες, όπου μετά από μερικά δευτερόλεπτα γίνεται γρήγορο κι έντονο. Το 2009, κυκλοφόρησε ξανά στο box set *[[The Metallica Collection]]*, σε ζωντανή εκτέλεση. 

Πρόκειται για έναν από τα γνωστότερα τραγούδια του εν λόγω άλμπουμ, ενώ σε μερικές λίστες παρουσιάζεται ως ένα από τα καλύτερα τραγούδια του συγκροτήματος. Σε ψηφοφορία των αναγνωστών του *[[Rolling Stone]]*, το 2014, το τραγούδι βγήκε το 9ο καλύτερο τραγούδι των Metallica. Ενώ σε σχετική λίστα του Loudwire, το τραγούδι έφτασε στην 7η θέση με τα 10 καλύτερα τραγούδια του σχήματος. Το κομμάτι είναι γραμμένο σε 4/4 και σηματοδοτεί και στιχουργική ωρίμανση πλέον του Τζέιμς Χέτφιλντ, η οποία φάνηκε στον δίσκο που συμπεριλήφθηκε. Το τραγούδι έχει υποστεί και μερικές διασκευές από τη στιγμή της κυκλοφορίας του, μερικές εκ των οποίων των Van Canto, των Ensiferum και των Machine Head.

## Παραπομπές


## Εξωτερικοί σύνδεσμοι
* Battery  στο MetroLyrics.com

Κατηγορία:Τραγούδια του 1986
Κατηγορία:Τραγούδια των Metallica
Κατηγορία:Αγγλόφωνα τραγούδια
Περιστέρα Κοζάνης

Η **Περίστερα** είναι ένα χωριό στην Ελλάδα, στον Δήμο Βοΐου στην περιφέρεια Δυτικής Μακεδονίας. Η Περιστέρα έχει πληθυσμό 22 κατοίκων (2011).

## Γεωγραφία
Το χωριό βρίσκεται περίπου 5 χιλιόμετρα νοτιοδυτικά της Νεάπολης.

## Ιστορία
### Οθωμανική Αυτοκρατορία

Στα τέλη του 19ου αιώνα, η Περίστερα (με το όνομα Μαρτίτσιον μέχρι 1927) ήταν ένα ελληνικό χωριό στη Νεάπολη. Η εκκλησία του Αγίου Αρχάγγελου Μιχαήλ είναι από το 1886. Σύμφωνα με τα στατιστικά στοιχεία του Vassil Kanchov το 1900, 350 χριστιανοί Χριστιανοί ζουν στη Περίστερα. Στις αρχές του 20ου αιώνα, το χωριό βρισκόταν υπό την κυριαρχία του Πατριαρχείου Κωνσταντινούπολης. Σύμφωνα με τα στοιχεία του γραμματέα της Βουλγαρικής Εξαρχίας Δημήτρη Μίσεφ, υπάρχουν 280 Έλληνες. Σύμφωνα με τα στατιστικά στοιχεία του ελληνικού προξενείου στην Ελασσόνα το 1904, 240 Έλληνες Χριστιανοί ζουν.

### Ελλάδα
Κατά τον Πρώτο Βαλκανικό πόλεμο το 1912 το χωριό εντάχθηκε στην Ελλάδα. Το 1913, 273 κάτοικοι καταγράφηκαν στην πρώτη απογραφή από τη νέα κυβέρνηση. Στα μέσα του 1920, 2 οικογένειες (8 άτομα) από Έλληνες πρόσφυγες από τη Μικρά Ασία εγκαταστάθηκαν μεταξύ των ντόπιων Ελλήνων.

## Πληθυσμός
*1900 - 350 κάτοικοι
*1904 - 240 κάτοικοι
*1913 - 273 κάτοικοι
*1923 - 279 κάτοικοι
*1991 - 74 κάτοικοι
*2001 - 59 κάτοικοι
*2011 - 22 κάτοικοι

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
The Memory Remains

Το "**The Memory Remains**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον έβδομο δίσκο τους *[[ReLoad|Reload]]*, του 1997. Στο τραγούδι συμμετέχει και η Βρετανίδα τραγουδίστρια Μαριάν Φέιθφουλ. Το κομμάτι κυκλοφόρησε την ίδια χρονιά και ως single, το πρώτο από τον εν λόγω δίσκο, πραγματοποιώντας καλή παρουσία σε charts ανά τον κόσμο. Στα αμερικανικά *[[Billboard Hot 100]]*, έφτασε στο νούμερο 28, ενώ στα Mainstream Rock Tracks στο νούμερο 3. Επίσης, στη Φινλανδία έφτασε στο νούμερο 1, ενώ σε Ισπανία και Νορβηγία στο νούμερο 3, και σε Ηνωμένο Βασίλειο το νούμερο 13. Στην Αυστραλία έφτασε στο νούμερο 6.

Αν και συμπεριλήφθηκε στον έβδομο δίσκο τους, το κομμάτι ερμηνεύθηκε για πρώτη φορά σε ένα live jam στις 2 Ιουλίου του 1996. Οι στίχοι του κομματιού επικεντρώνονται στο γεγονός που ένας αστέρας του παρελθόντος χάνει την αίγλη που είχε κάποτε, θυμίζοντας έτσι την ατμόσφαιρα της ταινίας *[[Η Λεωφόρος της Δύσης|Sunset Boulevard]]* (1950). Κατά τη διάρκεια του outro ακούγεται η εξής φράση: "Say yes, at least say hello", είναι αναφορά στην ταινία *The Misfits* (1961), η οποία είναι η τελευταία ταινία που εμφανίστηκε η Μέριλιν Μονρόε.

Το τραγούδι γράφτηκε εξ ολοκλήρου από τους Τζέιμς Χέτφιλντ και Λαρς Ούλριχ, του οποίου το riff, θυμίζει το τραγούδι των Black Sabbath, "Sabbath Bloody Sabbath". Ενώ για την προώθηση του τραγουδιού κυκλοφόρησε και video clip, στο οποίο η βαρύτητα αψηφάτε, ενώ έχει κι έναν γενικότερα σουρεαλιστικό ύφος. Η παραγωγή του στοίχισε περί τα $400,000 και πρώτη φορά παρουσιάστηκε στις 15 Νοεμβρίου του 1997, στο *Mattrock* του MTV.  Το κομμάτι έχει υποστεί κάποιες διασκευές, όπως των The Kovenant, των Phenomy, των Iron Horse και των Stanford Harmonics. Επίσης, ακούστηκε στο επεισόδιο Τhe Knight in White Satin Armor, της δημοφιλούς αμερικανικής σειράς, *[[The Sopranos]]*.

## Παραπομπές


## Εξωτερικοί σύνδεσμοι
* The Memory Remains στο YouTube
* The Memory Remains στο AzLyrics.com

Κατηγορία:Τραγούδια του 1996
Κατηγορία:Singles του 1997
Κατηγορία:Τραγούδια των Metallica
Κατηγορία:Singles της Elektra Records
Κατηγορία:Αγγλόφωνα τραγούδια
Ρότενμποντεν

Το **Ρότενμποντεν** (γερμανικά: *Rotenboden*), επίσης προφερόμενο ως ***Ρόταμποντα***, είναι χωριό του Λίχτενσταϊν, το οποίο ευρίσκεται εντός του Δήμου του Τρίζενμπεργκ.

## Γεωγραφία
Πρόκειται για ορεινό χωριό το οποίο ευρίσκεται σε υψόμετρο μεγαλύτερο της Βαντούζ και του Τρίζεν, εντός του κεντρικού τμήματος της χώρας και βόρεια του Τρίζενμπεργκ.

## Παραπομπές


Κατηγορία:Χωριά του Λίχτενσταϊν
Νόρα Πόλλεϊ

Η **Νόρα Μάργκαρετ Πόλλεϊ** (*[[λατινικό αλφάβητο]] : Nora Margaret Polley*)(29 Ιουλίου 1894 - 1988) ήταν Βρετανικής καταγωγής Ινδή πρωταθλήτρια της αντισφαίρισης. Ήταν η πρώτη γυναίκα που εκπροσώπησε την Ινδία σε Ολυμπιακούς αγώνες.

Η Νόρα Φίσερ, Φίσερ ήταν το πατρικό της, γεννήθηκε στη Βεγγάλη της Ινδίας, το 1901 ζούσε στη Σκωτία πριν πάει σε οικοτροφείο στο Eastbourne το 1911, αργότερα, το 1915, θα παντρευτεί τον Σίδνεϊ Πόλλι που υπηρετούσε στον Ινδικό Στρατό από το 1902.

Η Πόλλεϊ αγωνίστηκε το καλοκαίρι του 1924 στους Ολυμπιακούς Αγώνες που διεξήχθησαν στο Παρίσι τόσο στο απλό όσο και στο μεικτό, είχε προετοιμαστεί για τους αγώνες φτάνοντας στους ημιτελικούς σε ένα τουρνουά στις Κάννες. Στο απλό αποκλείστηκε στον τρίτο γύρο από την Λίλι ντε Άλβαρεθ με 0-6, 3-6 περνώντας χωρίς αγώνα τον πρώτο γύρο και νικώντας στον δεύτερο την Λένα Βαλαωρίτου-Σκαραμαγκά. Στο μικτό με τον Σίντνεϊ Τζέικομπ έχασαν στον δεύτερο γύρο από το ιρλανδικό ζευγάρι Έντουιν Μσκρέα και Μέρι Γουόλις σε τρία σετ.

Το ίδιο καλοκαίρι μετά τους Ολυμπιακούς Αγώνες, η Πόλλεϊ ταξίδεψε στην Αγγλία και έπαιξε μερικά τουρνουά στη νότια Αγγλία, συμπεριλαμβανομένων των τουρνουά τένις του Τάνμπριτζ Γουέλς και στο Μπέξχιλ.

Η Νόρα Πόλλεϊ πέθανε το 1988 στο Λεομίνστερ της Βρετανίας.

## Παραπομπές


Κατηγορία:Ινδές αθλήτριες της αντισφαίρισης
Ντίλιον Χάρπερ

Η **Ντίλιον Χάρπερ** γεννήθηκε το 1991 στη Φλόριντα της Αμερικής και είναι Αμερικανίδα ηθοποιός πορνογραφικών ταινιών.

## Παιδικά χρόνια
Η Ντίλιον Χάρπερ (γεννημένη ως Kelsey Hayes) γεννήθηκε στις 27 Σεπτεμβρίου 1991, στη Τζούπιτερ της Φλόριντα των Η.Π.Α. Αρχικά σπούδασε στο κολέγιο οδοντιατρική περίθαλψη αλλά στα δεκαεννέα της διέκοψε τις σπουδές της για να ασχοληθεί με το μόντελινγκ.

## Καριέρα

Ξεκίνησε την καριέρα της στη βιομηχανία πορνό το 2011, αρχικά ως μοντέλο σε γυμνές φωτογραφίσεις για τις εταιρίες Brazzers, Hustler και Bang Bros. Η Ντίλιον Χάρπερ άρχισε να συμμετάσχει σε ταινίες πορνό από το 2012, αριθμώντας περισσότερες από 100 ταινίες σε όλη τη διάρκεια της καριέρας της, σε συνεργασία με αξιοσημείωτες εταιρίες του είδους όπως New Sensations, Tiny 4k, Naughty America και Passion Hd.
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Κανστρήσιος

Ο ***κανστρήσιος*** ήταν αξιωματούχος του Ορθόδοξου Πατριαρχείου Κωνσταντινουπόλεως κατά την διάρκεια της Βυζαντινής Αυτοκρατορίας. Κατατασσόμενος μεταξύ του *[[πρωτονοτάριος|πρωτονοτάριου]]* και του *ρεφερενδάριου*, επέβλεπε τις δωρεές.

Στα πρόσωπα τα οποία κατείχαν το συγκεκριμένο αξίωμα περιλαμβάνονταν οι Μανουήλ Δισύπατος του Τάγματος των Λεβιτών (πιθανώς ταυτοποιήσιμος  με τον Μανουήλ Οψαρά Δισύπατο, Μητροπολίτη Θεσσαλονίκης από το 1258) και Δημήτριος Χλωρός (14ος αιώνας).

Ο συγκεκριμένος τίτλος δεν θα πρέπει να συγχέεται με εκείνον του *[[καστρήσιος|καστρησίου]]*, ο οποίος αποτελούσε αυλικό αξίωμα σχετιζόμενο με την τροφοδοσία του παλατιού και της αυτοκρατορικής τραπέζης, ενώ, συνήθως, το κατείχε ευνούχος.

## Παραπομπές


Κατηγορία:Βυζαντινοί εκκλησιαστικοί τίτλοι και αξιώματα
Σοβιετική Δημοκρατία της Μαύρης Θάλασσας

Η **Σοβιετική Δημοκρατία Μαύρης Θάλασσας** (Μάρτιος–Μάιος 1918, ρωσικά: Черноморская советская республика) ήταν μια δημοκρατία της Ρωσικής ΣΟΣΔ εντός του εδάφους που αντιστοιχούσε στο Κυβερνείο Μαύρης Θάλασσας της Ρωσικής Αυτοκρατορίας. Η έδρα της δημοκρατίας ήταν το Νοβοροσίσκ.

Συγχωνεύτηκε με τη Σοβιετική Δημοκρατία του Κουμπάν δημιουργώντας της Σοβιετική Δημοκρατία του Κουμπάν-Μαύρης Θάλασσας.

Κατηγορία:Πρώιμες Σοβιετικές δημοκρατίες
Τζένη Σάντισον

Η **Τζένη Σάντισον** (*[[λατινικό αλφάβητο]] : Jenny Sandison*), αργότερα από το όνομα του συζύγου ήταν γνωστή σαν Μπόλαντ (Bolland), (Kharagpur , Βεγγάλη 1910 - ?) ήταν Βρετανικής καταγωγής Ινδή πρωταθλήτρια της αντισφαίρισης. 

Καταγόταν από μεικτή αγγλοινδική οικογένεια, ο πατέρας εργαζόταν στους σιδηρόδρομους, αντισφαίριση έπαιζε και η αδελφή της Εσμέ Σάντισον. Για το διάστημα 1929-1930 εργάστηκε στο Ηνωμένο Βασίλειο αλλά επέστρεψε έπειτα μόνιμα στην Ινδία.

Πρωταθλήτρια Ινδίας, η πρώτη γυναίκα γεννημένη στην Ινδία, στο απλό το 1927, 1929, 1930, 1932, 1933, 1934, και το 1935, το 1930 πρωταθλήτρια στο μεικτό και έξι φορές πρωταθλήτριας Βεγγάλης. Νο 1 στην Ινδία την περίοδο 1930-1935. Το 1930 ήταν νικήτρια στο πρωτάθλημα του Κεντ, την ίδια χρονιά νίκησε στον τελικό του τουρνουά του Σάρεϊ την νικήτρια του αμερικανικού όπεν, Βρετανίδα Μπέτι Νάτχολ. Ήταν η πρώτη Ινδή γυναίκα που έπαιξε στο τουρνουά του Γουίμπλεντον το 1929 όπου αποκλείστηκε στον πρώτο γύρο.

## Παραπομπές


Κατηγορία:Ινδές αθλήτριες της αντισφαίρισης
Γενιά Ζ

**Generation Z** (ελληνική μετάφραση: **Γενιά Ζ**, γνωστή επίσης ως **iGeneration**, **μεταμιλένιαλ**, **Quaranteens** ή ***OnlineSchoolteens***) είναι η δημογραφική ομάδα που διαδέχεται τη "γενιά Υ" (μιλένιαλ). Επί του παρόντος υπάρχουν πολλοί επιπλέον χαρακτηρισμοί που χρησιμοποιούνται από τα μέσα ενημέρωσης για τον προσδιορισμό αυτής της ομάδας. Δεν υπάρχουν ακριβείς χρονολογίες για το πότε αυτή η ομάδα αρχίζει ή τελειώνει αλλά οι δημογράφοι και ερευνητές θέτουν ως αφετηρία τις γεννήσεις το 1997  έως και το 2009 ή 2010 ή 2012. Προς το παρόν δεν υπάρχει ομοφωνία όσον αφορά τα έτη γεννήσεων που προσδιορίζουν το τέλος αυτής της γενιάς.

## Ορολογία
Οι Γουίλιαμ Στράους και Νιλ Χάουι έγραψαν πολυάριθμα βιβλία σχετικά με το θέμα των γενεών και ο όρος μιλένιαλ αποδίδεται ευρέως σε εκείνους. Ο Χάουι έχει πει ότι "Κανείς δε γνωρίζει ποιος θα ονοματίσει την επόμενη γενιά μετά τους μιλένιαλ". To 2005 η εταιρεία τους αποτέλεσε χορηγό ενός διαδικτυακού διαγωνισμού με τον οποίο οι συμμετέχοντες υπερψήφισαν την ονομασία *Homeland Generation*. Δεν ήταν πολύ αργότερα από τις επιθέσεις της 11ης Σεπτεμβρίου 2001, όταν και μια συνέπεια της καταστροφής ήταν ότι οι Αμερικάνοι αισθάνονταν πιο ασφαλείς με το να παραμένουν κλεισμένοι στο σπίτι. Ο Χάουι δεν ήταν ικανοποιημένος με αυτή την επιλογή του ονόματος και ανέφερε ότι οι ονομασίες προκύπτουν από τους ανθρώπους που έχουν έντονη εμφάνιση στον τύπο και ο κόσμος πιάνεται από αυτούς. 

## Πηγές

## Εξωτερικοί σύνδεσμοι
* Meet Generation Z: Forget Everything You Learned About Millennials – 2014 presentation by Sparks and Honey
* 
Cite bookURLTitleGeneration Z: Their Voices, Their LivesLast nameCombiFirst nameChloePublisherHutchinsonYear of publication2015Location of publicationLondonAuthors listCombi
* 
Cite bookTitleBorn Digital: Understanding the First Generation of Digital NativesLast namePalfreyFirst nameJohnLast name 2GasserFirst name 2UrsPublisherBasic BooksYear of publication2008RefharvAuthor linkJohn PalfreyAuthors listPalfrey
* 
Cite bookTitleThe ABC of XYZ: Understanding the Global GenerationsLast nameMcCrindleFirst nameMarkLast name 2WolfingerFirst name 2EmilyPublisherMcCrindle ResearchYear of publication2014RefharvAuthors listMcCrindle

Κατηγορία:Δημογραφία
Σοβιετική Δημοκρατία του Κουμπάν

Η **Σοβιετική Δημοκρατία του Κουμπάν** (13 Απριλίου – 30 Μαΐου 1918) ήταν μέρος της Ρωσικής Σοβιετικής Ομοσπονδιακής Σοσιαλιστικής Δημοκρατίας στην γενική επικράτεια του Κουμπάν. Η πρωτεύουσα ήταν το Αικατερινοντάρ. Ο πρόεδρος της δημοκρατίας ήταν ο Γιαν Πολουγιάν.

Συγχωνεύτηκε με την Σοβιετική Δημοκρατία της Μαύρης Θάλασσας δημιουργώντας την Σοβιετική Δημοκρατία του Κουμπάν-Μαύρης Θάλασσας στις 30 Μαΐου 1918. Έπειτα το έδαφος της δημοκρατίας επανεντάχθηκε στη Σοβιετική Ένωση και σήμερα ανήκει στη Ρωσία.

## Παραπομπές


Κατηγορία:Πρώιμες Σοβιετικές δημοκρατίες
Μελς

Το **Μελς** (γερμανικά: *Mäls*) είναι χωριό του Λίχτενσταϊν, το οποίο ευρίσκεται εντός του Δήμου του Μπάλτσερς.

## Γεωγραφία
Το χωριό, το οποίο αποτελεί συνέχιση του Μπάλτσερς, ευρίσκεται επί των όχθων του ποταμού Ρήνου και των συνόρων με την Ελβετία.

## Παραπομπές


Κατηγορία:Χωριά του Λίχτενσταϊν
Κατηγορία:Μπάλτσερς
Κατηγορία:Συνοριακές διελεύσεις Λίχτενσταϊν-Ελβετίας
Πορτοβιέχο

Το **Πορτοβιέχο** είναι πόλη στον Ισημερινό και πρωτεύουσα της επαρχίας Μανάμπι. Είναι γνωστή ως η «πόλη των βασιλικών δέντρων Ταμάρινδος» χάρη στα δέντρα που βρέθηκαν στην περιοχή.

Το Πορτοβιέχο είναι το κύριο πολιτικό και οικονομικό κέντρο της κοιλάδας του ποταμού Πορτοβιέχο, η οποία περιλαμβάνει επίσης τα καντόνια της Σάντα Άνα και της Ροκαφουέρτε, όπου περίπου 110 τ.χλμ καλλιεργούνται κάθε χρόνο. Η κοιλάδα είναι πλούσια στην παραγωγή ντομάτας, κρεμμυδιών, πιπεριών, μπανάνας, μάνγκο και άλλων τροπικών φρούτων. Η πόλη, η οποία επλήγη από την οικονομική κρίση τη δεκαετία του 1980 και τη δεκαετία του 1990, προσπαθεί πλέον να ανακάμψει, αλλά οι αυστηροί περιορισμοί του προϋπολογισμού και το τεράστιο ποσοστό ανεργίας παρουσιάζουν δυσκολίες για τις τοπικές αρχές. Το Πορτοβιέχο αποτελεί ένα μεγάλο εμπορικό κέντρο για την επαρχία, όπου υπάρχουν δύο εμπορικά κέντρα, το ένα με μια μεγάλη υπεραγορά, 8 κινηματογραφικές αίθουσες, το δικαστήριο τροφίμων και άλλα καταστήματα. Υπάρχει επίσης μια μεγάλη υπαίθρια αγορά στο κέντρο της πόλης. Στην πόλη βρίσκεται το νοσοκομείο θεραπείας καρκίνου "Δρ. Χούλιο Βιλιακρέσες Κολμόντ" που εξυπηρετεί τις επαρχίες Μαναβί και Εσμεράλδας. Η πόλη αυτή είναι γνωστή για τον καφέ, τα βοοειδή της και το ψάρεμα. Ανακαλύφθηκε στις 12 Μαρτίου του 1535 και είναι μια από τις παλαιότερες πόλεις του Εκουαδόρ καθώς και η έκτη μεγαλύτερη.

## Ιστορία
Η πόλη ανακαλύφθηκε στις 12 Μαρτίου του 1535 από τον Ισπανό καπετάνιο Φρανθίσκο Πατσέκο ως "Βίγια Νουέβα δε Σαν Γρεγόριο δε Πορτοβιέχο".Ένας από τους μεγαλύτερους ποιητές που έφτασαν από το Πορτοβιέχο ήταν ο Βισέντε Αμαδόρ Φλορ, ο οποίος έγραψε πολλά ποιήματα για την πόλη.Στις 16 και 17 Απριλόυ του 2016 ένας μεγάλος σεισμός έπληξε την περιοχή.Το Πορτοβιέχο υπέφερε απο συνεχείς θύματα και οικοδομικές καταστροφές.

## Τουρισμός
Το Πορτοβιέχο,το οποίο βρίσκεται στην ακτή του Εκουαδόρ έχει πολλά αξιοθέατα και  μέσα και έξω από την πόλη. Ένα από αυτά είναι η παραλία Κουρσίτα. Η Κουρσίτα αποτελεί το ιδανικό μέρος για την χρήση αλεξίπτωτου.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισημερινού
Fuel (τραγούδι)

Το "**Fuel**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον έβδομο δίσκο τους *[[ReLoad|Reload]]*, του 1997. To 1998, κυκλοφόρησε και ως single το τρίτο από τον εν λόγω δίσκο. Το single κατάφερε να φτάσει στο νούμερο 6 των αμερικανικών Mainstream Rock Tracks (*[[Billboard]]*), στο νούμερο 31 των βρετανικών charts και στο νούμερο 16 των πολωνικών charts.

Το εν λόγω τραγούδι είναι ένα από τα δημοφιλέστερα του δίσκου, ενώ κατάφερε να αποσπάσει και μία υποψηφιότητα για Grammy Καλύτερης Hard Rock Ερμηνείας. Το 1999, το κομμάτι συμπεριλήφθηκε στο live άλμπουμ *[[S&M (άλμπουμ)|S&M]]*. Γι την προώθηση του κομματιού είχε κυκλοφορήσει και video clip. Επίσης, το κομμάτι έχει χρησιμοποιηθεί κατά καιρούς από διάφορα Μέσα, όπως στην τηλεόραση, που χρησιμοποιήθηκε από τη σειρά *[[Ιατρικές Υποθέσεις|House]]*.

## Παραπομπές


## Εξωτερικοί σύνδεσμοι
* Fuel στο Musicbrainz.com
* Fuel  στο MetroLyrics.com
* Fuel στο YouTube

Κατηγορία:Τραγούδια του 1997
Κατηγορία:Singles του 1998
Κατηγορία:Τραγούδια των Metallica
Κατηγορία:Singles της Elektra Records
Κατηγορία:Αγγλόφωνα τραγούδια